Rezumatul Studiului 1 - Îmi veţi fi martori

1. **Luca, doctorul iubit. Fapte 1:1-5.**
   * Faptele apostolilor reprezintă volumul doi al evangheliei lui Luca, doctorul iubit (Luca 1:1-4; Coloseni 4:14).
   * Cartea cuprinde perioada dintre anii 31 şi 62. Adică, de la înălţarea lui Isus până puţin înainte de prima judecată a lui Pavel înaintea lui Nero.
2. **Aşteptări false. Fapte 1:6-7.**
   * Ucenicii, asemenea tuturor iudeilor din acea vreme, erau capabili să îl deosebească doar pe Mesia cel victorios (asupra romanilor).
   * După înviere, au înţeles că Mesia trebuia să sufere înainte de a fi glorificat (Luca 24:45-46). Totuşi, aşa cum indică întrebarea, continuau să nu înţeleagă pe deplin lucrarea lui Isus.
3. **Misiunea ucenicilor. Fapte 1:8.**
   * Misiunea încredinţată cuprinde patru părţi:
     + *Darul Duhului*. Aşa cum s-a profetizat (Isaia 44:3; Ioel 2:28-29), Duhul Sfânt trebuia să coboare cu o putere specială pentru a realiza o lucrare pe care omul, prin el însuşi, era incapabil să o facă.
     + *Rolul de martori*. Ucenicii trebuiau să povestească lucrarea şi puterea lui Isus, aşa cum au trăit-o.
     + *Planul de misiune*. Începând de la Ierusalim, misiunea trebuia să se extindă până la marginile pământului.
     + *Orientarea misiunii*. Nu trebuiau să aştepte ca oamenii să vină ca să asculte mesajul. Trebuiau să îl ducă acolo unde ei erau.
4. **Revenirea lui Isus. Fapte 1:9-11.**
   * Doi îngeri au fost trimişi să încurajeze ucenicii minunaţi şi să ne dea de asemenea, şi nouă, speranţă.
   * La fel cum ochii lor L-au văzut pe Isus în timp ce se înălţa la cer, ochii noştri Îl vor contempla când va veni pentru a doua oară.
5. **Unitate şi rugăciune. Fapte 1:12-14.**
   * Camera de sus s-a transformat în căminul celor 11 apostoli şi al femeilor care l-au urmat pe Isus în lucrarea Sa. Alături de ei, era familia lui Isus: mama Lui – Maria – şi fraţii lui.
   * Cei 120 ai recent formatei biserici au dedicat acest timp de aşteptare pocăinţei şi mărturisirii păcatelor. Cu rugăciune intensă au ajuns la unitate în scop. Şi ca răspuns la această rugăciune, au primit darul Duhului Sfânt.
6. **Succesorul lui Iuda. Fapte 1:15-26.**
   * Pentru a completa numărul de 12 apostoli, s-au avut în considerare două caracteristici:
     + Să Îl fi însoţit pe Isus de la botez, până la înălţare.
     + Să fie dispus să fie martor al învierii lui Isus.
   * A trage la sorţi nu însemna că lasă această decizie la voia întâmplării. Mai întâi s-au ales persoane demne de această lucrare. Apoi, s-au rugat cu credinţă, crezând că Dumnezeu urma să facă alegerea (Prov. 16:33).